РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број: 06-2/22-19

12. фебруар 2019. године

Б е о г р а д

З А П И С Н И К

38. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 11. ФЕБРУАРА 2019. ГОДИНЕ

Седница је почела у 8,40 часова.

Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Милија Милетић, Огњен Пантовић, Радован Јанчић, Младен Лукић, Арпад Фремонд, Марјана Мараш, као и Бобан Бирманчевић (заменик Тијане Давидовац).

Седници нису присуствовали чланови Одбора: Јасмина Обрадовић, Жарко Богатиновић, Тијана Давидовац, Мирослав Алексић, Горан Јешић, Нада Лазић, Милорад Мирчић, проф. др Миладин Шеварлић и Бранислав Михајловић.

Седници су присуствовали представници Министарства пољопривреде, шумарства и водопривреде: Велимир Станојевић, државни секретар, Јелена Јанковић, Управа за заштиту биља, Миланка Давидовић и Биљана Ранђеловић, Сектор за међународну сарадњу.

Одбор је једногласно усвојио следећи

Д н е в н и р е д

1. Разматрање Предлога закона о потврђивању Споразума између Владе Републике Србије и Владе Републике Индије о сарадњи у области здравља биља и биљног карантина, који је поднела Влада (број 011-22/19 од 8. јануара 2019. године).

Прва тачка дневног реда - Разматрање Предлога закона о потврђивању Споразума између Владе Републике Србије и Владе Републике Индије о сарадњи у области здравља биља и биљног карантина, који је поднела Влада (број 011-22/19 од 8. јануара 2019. године).

У уводним напоменама, Велимир Станојевић је рекао да је Споразум потписан 15. септембра 2018. године у оквиру посете потпредседника Републике Индије нашој земљи. Потписан је од стране амбасадора Републике Индије у РС и министра пољопривреде Бранислава Недимовића. Овим Споразумом се уређују питања која су од значаја за сарадњу две земље у области здравља биља и биљног карантина.

Одбор је једногласно, а на основу члана 156. став 3. Пословника Народне скупштине закључио да поднесе Народној скупштини следећи

И з в е ш т а ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Владе Републике Србије и Владе Републике Индије о сарадњи у области здравља биља и биљног карантина.

За известиоца Одбора на седници Народне скупштине одређен је Маријан Ристичевић, председник Одбора.

Пошто других питања и предлога није било, седница је закључена у 8,45 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Бранка Златовић Маријан Ристичевић